**Uzziņa par tiesību akta projektu Vadības komitejas sēdei**

*12.09.2019.*

|  |  |  |
| --- | --- | --- |
| № | Sniedzamā informācija | Informācija par projektu |
|  | Likumprojekts “Grozījumi Ieguldījumu pārvaldes sabiedrību likumā” un likumprojekts “Grozījumi Alternatīvo ieguldījumu fondu un to pārvaldnieku likumā” | |
|  | Projekta izstrādes nepieciešamības pamatojums | Likumprojekta “Grozījumi Ieguldījumu pārvaldes sabiedrību likumā” un likumprojekta “Grozījumi Alternatīvo ieguldījumu fondu un to pārvaldnieku likumā” izstrādes mērķis ir 2019.gada 20.jūnija Eiropas Parlamenta un Padomes Direktīvas 2019/1160 ar ko Direktīvas 2009/65/EK un 2011/61/ES groza attiecībā uz kolektīvo ieguldījumu uzņēmumu pārrobežu izplatīšanu prasību ieviešana, kā arī Eiropas Parlamenta un Padomes 2019.gada 20.jūnija Regulas 2019/1156 par kolektīvo ieguldījumu uzņēmumu pārrobežu izplatīšanas atvieglošanu un ar kuru groza Regulas (ES) Nr. 345/2013, (ES) Nr. 346/2013 un (ES) Nr. 1286/2014 prasību pārņemšana. |
|  | Vadības darba plāna uzdevuma numurs un tā izpildes termiņš (ja nepieciešams) | Nav attiecināms. |
|  | Projekta īss saturs | Likumprojekts nosaka:   1. Izstrādāt noteikumus attiecībā uz prasībām par struktūru nodrošināšanu privātajiem ieguldītājiem, precizējot gadījumus, kad alternatīvo ieguldījumu fondu pārvaldniekam (AIFP) nepieciešams nodrošināt fizisku klātbūtni uzņēmējā dalībvalstī vai iecelt trešo personu. 2. Precizēt nosacījumus, kad pārvedamu vērtspapīru kolektīvo ieguldījumu uzņēmumi (PVKIU) var atsaukt paziņojumus par tirdzniecības pasākumiem attiecībā uz dažiem vai visiem sertifikātiem vai akcijām. 3. Precizēt prasības AIFP par pirmstirdzniecību, tajā skaitā:  * pirmstirdzniecības definīciju; * ieguldītāju iespējām pirmstirdzniecības laikā parakstīties uz AIF ieguldījumu sertifikātiem vai akcijām, kā arī izplatīt potenciālajiem profesionālajiem ieguldītājiem parakstīšanās veidlapas vai tamlīdzīgus dokumentus (projektu vai galīgu dokumentu veidā); * precizēt prasības attiecībā AIFP, lai nodrošinātu, ka ieguldītāji neiegādātos AIF ieguldījumu sertifikātus vai akcijas pirmstirdzniecībā un lai ieguldītāji, ar kuriem sazinās pirmstirdzniecības laikā, varētu iegādāties attiecīgā AIF ieguldījumu sertifikātus vai akcijas tikai veicot tirdzniecību, kas atbilst tiesību aktu prasībām.  1. Izstrādāt nosacījumus par Finanšu un kapitāla tirgus komisijas (FKTK) tiesībām un pienākumiem pārsūtīt informāciju citu dalībvalstu kompetentajām iestādēm un EVTI. 2. Izstrādāt nosacījumus par FKTK pienākumiem publicēt savā tīmekļvietnē informāciju par tirdzniecības prasībām. 3. Precizēt prasības par tirgus dalībnieku maksājumiem FKTK par pienākumu veikšanu nodrošinot AIFP un PVKIU pārrobežu darbību. |
|  | Iespējamie risinājuma varianti (ja nepieciešams) | Nav citi risinājumi. |
|  | Par projektu nosakāmā atbildīgā amatpersona | Finanšu ministrijas Finanšu tirgus politikas departamenta direktore Aija Zitcere |
|  | Nosakāmais projekta sagatavotājs (ja nepieciešams) | Finanšu ministrijas Finanšu tirgus politikas departamenta Kapitāla tirgus un apdrošināšanas politikas nodaļas jurists Gunvaldis Davidovičs |
|  | Darba grupas vadītājs un iespējamais sastāvs (ja nepieciešams) | Darba grupa nav nepieciešama. |
|  | Sabiedrības līdzdalība | Uzziņa tiks publicēta Finanšu ministrijas tīmekļa vietnē sadaļā “Sabiedrības līdzdalība”, kurā noteiktais termiņš sabiedrības līdzdalībai ir 01.01.2020. Sabiedrības pārstāvji varēs līdzdarboties likumprojekta izstrādē, sniedzot atzinumu par to pēc izsludināšanas Valsts sekretāru sanāksmē. |
|  | Ministrijas struktūrvienības un padotības iestādēm ar kurām projekts jāsaskaņo | Finanšu ministrijas Juridiskais departaments, Finanšu un kapitāla tirgus komisija. |
|  | Saskaņošanas termiņš | Nosūtīt iekšējai saskaņošanai: 01.06.2020.  Saskaņošanas termiņš: 15.06.2020. |
|  | Prognozējamā projekta finansiālā ietekme uz valsts budžetu | Projektā noteiktais regulējums neradīs ietekmi uz valsts budžetu. |
|  | Tiesību akta pieņemšanas kalendārais plāns | Izsludināt VSS līdz: 01.09.2020.  Iesniegt MK līdz: 18.12.2020. |
|  | Uzziņas sagatavotāja | Finanšu ministrijas Finanšu tirgus politikas departamenta Kapitāla tirgus un apdrošināšanas politikas nodaļas jurists Gunvaldis Davidovičs  Tālrunis, e-pasts: 67083931, gunvaldis.davidovics@fm.gov.lv |
|  | | |

Uzziņu iesniedza: Finanšu ministrijas Finanšu tirgus politikas departamenta Kapitāla tirgus un apdrošināšanas politikas nodaļas jurists Gunvaldis Davidovičs (tālrunis, e-pasts: 67083931, gunvaldis.davidovics@fm.gov.lv)

Uzziņa iesniegta: 12.09.2019.